मुख्यमंत्री ने अस्पताल के चिकित्सा अधीक्षक का जिक्र करते हुए कहा है कि अस्पताल में खराब दस्तानों की आपूर्ति हो रही है। यह लापरवाही ना सिर्फ वहां काम करने वाले लोग बल्कि वहां आने वाले मरीजों के लिए भी खतरनाक है। इस तरह के सामानों की आपूर्ति कर आम लोगों की जिंदगी से खिलवाड़ किया जा रहा है, जिसे बिल्कुल बर्दाश्त नहीं किया जाएगा। वह भी तब जबकि दिल्ली सरकार की कोशिश है कि आम लोगों को बेहतरीन स्वास्थ्य सेवाएं मुहैया कराई जाएं।